C 231/3

Komunikazzjoni tal-Ministru tal-Affarijiet Ekonomiċi u l-Politika Klimatika tar-Renju tan-Netherlands skont l-Artikolu 3(2) tad-Direttiva 94/22/KE tal-Parlament Ewropew u tal-Kunsill dwar il-kundizzjonijiet għall-għoti u l-użu ta’ awtorizzazzjonijiet għall-prospettar, l-esplorazzjoni u produzzjoni ta’ idrokarburi

(2021/C 231/03)

Il-Ministru tal-Affarijiet Ekonomiċi u l-Politika Klimatika b’dan qed javża li rċieva applikazzjoni għal awtorizzazzjoni tal-prospettar għall-idrokarburi fis-segmenti tal-blokok P12b u Q13b u fil-blokka Q14, kif indikat fil-mappa mehmuża bħala l-Anness 3 tar-Regolament dwar il-Minjieri (Mijnbouwregeling).

Is-segment tal-blokka P12b hu delimitat bil-fruntiera tal-blokka bejn il-pari tal-vertiċi A-B, B-C u C-D u ċ-ċrieki l-kbar bejn il-pari tal-vertiċi D-E, E-F, F-G u A-G.

Is-segment tal-blokka P12b ikopri żona ta’ 160.8 km2.

Il-vertiċi huma ddefiniti kif ġej:

Vertiċi o ′ ″ O.L. o ′ ″ N.B. A 3 50 1,125 52 29 57,155 B 3 59 55,139 52 29 57,162 C 3 59 55,158 52 19 57,143 D 3 55 45,152 52 19 57,140 E 3 55 45,150 52 20 52,142 F 3 55 45,147 52 22 37,146 G 3 50 1,134 52 25 7,465

Is-segment tal-blokka Q13b hu delimitat bil-fruntiera tal-blokka bejn il-pari tal-vertiċi A-B, B-C, D-E u A I u ċ-ċrieki l-kbar bejn il-pari tal-vertiċi E-F, F-G, G-H u H-I u l-linja definita fl-Anness tal-Att dwar il-Minjieri (Mijnbouwwet), bejn l-intersezzjoni ta’ dik il-linja maċ-ċirku l-kbir trambite l-vertiċi B u C u l-intersezzjoni tagħha maċ-ċirku l-kbir tramite l-vertiċi D u E. L-intersezzjonijiet imsemmija hawn jinsabu qrib il-vertiċi C u D.

Is-segment tal-blokka Q13b ikopri żona ta’ 321.3 km2.

Il-vertiċi huma ddefiniti kif ġej:

Vertiċi o ′ ″ O.L. o ′ ″ N.B. A 3 59 55,158 52 19 57,143 B 4 19 55,187 52 19 57,157 C (*1) 4 19 55,196 52 14 29,530 D (*1) 4 14 44,300 52 9 57,135 E 4 10 55,192 52 9 57,132 F 4 10 55,189 52 11 27,135 G 4 6 55,179 52 13 42,137 H 4 4 59,387 52 12 21,079 I 3 59 55,166 52 15 15,385

Il-blokka Q14 hi indikata fil-mappa mehmuża bħala l-Anness 3 tar-Regolament dwar il-Minjieri fil-Gazzetta tal-Gvern (Staatscourant) 2014, Nru 4928).

Il-blokka Q14 tkopri żona ta’ 24,3 km2.

Il-vertiċi msemmija hawn fuq huma definiti bil-koordinati ġeografiċi tagħhom, ikkalkulati skont is-sistema ETRS89.

B’referenza għad-Direttiva msemmija fl-introduzzjoni u l-Artikolu 15 tal-Att dwar il-Minjieri (Mijnbouwwet), il-Ministru tal-Affarijiet Ekonomiċi u l-Politika Klimatika b’dan qed jistieden lill-partijiet interessati biex iressqu applikazzjoni kompetittiva għall-awtorizzazzjoni tal-prospettar għall-idrokarburi fis-segmenti tal-blokok P12b u Q13b fil-blokka Q14 fil-blata kontinentali tan-Netherlands.

Il-Ministru tal-Affarijiet Ekonomiċi u l-Politika Klimatika hu l-awtorità kompetenti għall-għoti tal-awtorizzazzjonijiet. Il-kriterji, il-kundizzjonijiet u r-rekwiżiti msemmija fl-Artikoli 5(1), 5(2) u 6(2) tad-Direttiva msemmija hawn fuq huma stipulati fl-Att dwar il-Minjieri.

L-applikazzjonijiet jintlaqgħu tul it-13-il ġimgħa mid-data tal-pubblikazzjoni ta’ dan l-avviż f’Il-Ġurnal Uffiċjali tal-Unjoni Ewropea, u għandhom jiġu indirizzati lil:

email: mijnbouwvergunningen@minezk.nl

De Minister van Economische Zaken en Klimaat (Il-Ministru għall-Affarijiet Ekonomiċi u l-Politika Klimatika) Attn.: Mr J.L. Rosch, id-Direttur tal-Enerġija u l-Ambjent Bezuidenhoutseweg 73 Postbus 20401, 2500 EK Den Haag NEDERLAND

L-applikazzjonijiet li jaslu wara dak il-perjodu ma jiġux ikkunsidrati.

Id-deċiżjoni dwar l-applikazzjonijiet se tittieħed, fil-prinċipju, fi żmien 12-il xahar wara dak il-perjodu.

Għal aktar informazzjoni, tista’ tikkuntattja lis-Sa E. Aygün, fuq in-numru tat-telefon: +31 611223780.

(*1) Il-lokazzjoni hi approssimattiva